Voltreu tots el racons i tornareus a Falgons: Tabé películes\nPublicat per Eduard Abelenda i Puigvert a 15:31\nLlàstima que no se m'ha carregat el vídeo, però conec l'escena. En algun programa de cinema de TV3 l'havien passada. També em va semblar curiós en el seu moment que deixessin parlar català als actors d'aquesta escena, en plena dictadura. Estic d'acord amb tu que devia ser per "exotisme"... De ben segur que els habitants de Tossa de Mar en aquells dies devien estar ben poc pendents de la llengua, tenint l'Ava Gardner passejant el seu cos de vici per les platges catalanes...\nHi ha una pel·li del Chicho Ibáñez Serrador (una mica dura) que es diu "Quién puede matar a un niño", rodada a Eivissa. Una parella de guiris va a passar unes vacances a una illa on es trobaran una colla de nens un pèl emprenyadors... També se sent català en aquesta pel·lícula, és clar que és de 1976.\nA mi sí que m'ha funcionat el vídeo. Trobo molt xul·lo veure aquesta escena i que ens l'hagis transcrit tan bé. Sé que no va ser pas fàcil :)\nA veure quan t'animes a seguir explorant el cinema en català septentrional de transició. Hi ha algun director "comercial" que mereixeria, per dialecte i per tarannà, sortir al teu blog!\nPel moment, el vídeo no em funciona. Però hi tornaré.\nEl "col.lectatge" , és a dir fer parlar la gent en dialecte i guardar el discurs gravat és una cosa que hom hauria de fer abans que sigui massa tard.\nGràcies Joan, per passar per qui'l blog. Sí, sí, s'huria de gravar. Jo ja vaig gravar un xic l'avi. Iam si l'gun dia 'nganxo 'qui l tros de veu de l'avi i el trancric. Si no 't funciona 'l vidio, pod' ès el navegador. Prova de buscâ'l directament al youtube. Fins aviat!


BLOC 3 ANYS C: de setembre 2020\nMOMENTS D'AQUESTA PRIMERA SETMANA...\nVos deix un petit vídeo amb grans moments de gaudi i aprenentatge dels vostres infants!\nQuè tengueu molt bon diumenge!!!\nBy Cristina AL en 12:02 Cap comentari:\nEL PRIMER DIA AMB TOTS ELS COMPANYS DE L'ESCOLA DE GRANS!\nHola famílies de 3 anys C!\nAvui ha estat el gran dia!\nAvui han demostrat els vostres infants quant de grans han tornat!\nHa estat un primer dia fantàstic on hem pogut ajuntar-mos tots, ells han conegut els companys dels altres petits grups d'adaptació i han fet horari complet... Però el millor és que ho han fet d'una manera molt tranquil·la, amb molt poqueta pena (una mica de tant en tant sí..) i molta més alegria i, sobretot, moltes ganes de jugar, riure i gaudir.\nI perquè ho pogueu veure vos he preparat un vídeo on hi ha un petit resum del què ha estat el dia d'avui...\nBy Cristina AL en 18:55 2 comentaris:\nComençam de veres! Entrada reeditada: grups A, B, C i D.\nAvui hem pogut gaudir d'una estoneta junts... Entre noltros!\nJugant, contant contes, pintant i descobrint noves coses dins la que serà la seva aula un grapat de mesos...\nL'espai ja el coneixien, ara comencen a conèixer els companys i les mestres!\nNa Magdalena ens acompanya i ens ho passam molt bé junts, divendres ens tornam a veure!\nI perquè també vosaltres ho pogueu veure... Endavant vídeo!\nEstic súper feliç de començar aquesta aventura amb els vostres petits!\nBy Cristina AL en 23:09 Cap comentari:\nINFORMACIÓ AMPA, MATINERA I MENJADOR\nAvui pas per aquí per deixar-vos algunes informacions que segur vos poden ser útils si heu de menester serveis que ofereix el centre com ara la matinera i el menjador.\nEn aquestes circulars podeu trobar tota la informació necessària i així ho teniu a mà i ben explicat 😊\nI també us adjunt la circular de l'AMPA del centre on podreu veure els beneficis de fer-se soci i els tràmits per fer-ho.\nPer cert, em diuen de l'AMPA que basta envieu una foto amb el rebut del pagament al nombre de telèfon que vos indiquen a la circular!\nFins aviat, una besada!\nBy Cristina AL en 22:59 Cap comentari:\nPrimers dies d'adaptació al CEIP MIQUEL DURAN I SAURINA\nBenvolgudes famílies del grup de 3 anys C,\nJa ens coneixem!!! Quina alegria!\nTots i cada un de vosaltres heu pogut passar una estoneta per la classe amb la idea que els infants poguessin veure l'entorn que serà la seva "escola de grans", l'espai on creixeran, riuran, cantaran, aprendran i gaudiran, amb un poc de sort, amb la meva companyia, d'algunes altres mestres, i la de tots els seus companys!\nEls temps que ens acompanyen són estranys i les noves normatives dificulten el fer natural d'algunes petites coses però la seguretat higiènica, en aquests moments, ens fa ser cautos i anar amb compte per vetllar per la salut de tota la comunitat educativa.\nDe totes maneres, el carinyo, l'estima i la cura a tots vosaltres, infants i famílies, formaran part del nostre dia a dia, això teniu-ho ben segur!\nHe de dir que estic encantadíssima de coneixer-vos i molt il·lusionada de poder compartir amb vosaltres!\nVos deix aquí un tast de les fotos que he pogut anar fent, petits moments de descoberta, joc, entreteniment... Algunes aliances en formes d'amics i amigues que poden sorgir noves però també d'altres relacions que ja venien ben fermades o només conegudes...\nEsper que sigui del vostre gaudi!\nDilluns o dimarts n'hi haurà més, bon cap de setmana!\nPer cert, vos deix aquí una altra vegada el meu correu electrònic per si voleu posar-vos en contacte amb mi:\nBy Cristina AL en 1:18 Cap comentari:\nEtiquetas: adaptació, Benvinguda\nJA SOM AQUÍ! ENDAVANT!!!\nBy Cristina AL en 0:45 Cap comentari:


Arresten quatre persones per tràfic de drogues en una mateixa tarda a Figueres - Diari de Girona\nArresten quatre persones per tràfic de drogues en una mateixa tarda a Figueres\nLes detencions s'emmarquen dins un dispositiu encaminat a eradicar la compravenda de substàncies estupefaents\nfigueres | e.b. 12.11.2015 | 07:20\nQuatre detinguts en una mateixa tarda per tràfic de drogues a Figueres. Un dels casos curiosos és que van arrestar dos treballadors d'una carnisseria. Els Mossos els van trobar 306 grams de cocaïna a sobre i un revòlver simulat. En total el dia 5 de novembre els agents de la comissaria de Figueres van detenir tres homes i una dona, en tres actuacions policials. Les detencions s'emmarquen dins un dispositiu encaminat a eradicar la compravenda de substàncies estupefaents a Figueres.\nEl primer dels fets va passar cap a tres quarts de cinc de la tarda al carrer Jonquera, on una patrulla va observar com una persona que duia un ciclomotor oferia substàncies a unes persones que caminaven pel carrer. Els agents van aturar el ciclomotor i un cop identificat el conductor, van localitzar 70,098 grams de marihuana i un triturador que duia en una bossa de mà. L'home, de 33 anys, nacionalitat romanesa i veí de Figueres, va quedar detingut com a presumpte autor d'un delicte de tràfic de drogues. El jutge el va deixar en llibertat amb càrrecs.\nEl segon dels fets va ser cap a les set de la tarda en una carnisseria del carrer Sant Antoni. Els agents van identificar dues persones i en una de les habitacions del comerç van trobar-hi una bossa amb 306,96 grams de cocaïna, una càmera fotogràfica, dues tauletes electròniques, una revòlver simulat i dos bastons policials. Van detenir els dos treballadors, de 38 anys l'home i 43 anys la dona, ambdós de nacionalitat marroquina i amb domicili a Lloret de Mar i Cambrils respectivament, com a presumptes autors d'un delicte contra la salut pública. Ambdós van quedar en llibertat amb càrrecs després de passar a disposició judicial.\nFinalment, el tercer fet va passar cap a les nou del vespre en un bar del carrer Pení. Els Mossos van identificar els clients i un home es va voler desempallegar d'una bossa tot tirant-la al terra. Dins hi van trobar 13 embolcalls amb una substància blanca que va resultar ser cocaïna. Els policies van escorcollar el jove que havia tirat la bossa al terra i li van trobar a sobre 240 euros en efectiu i dos telèfons mòbils. El noi va quedar detingut com a presumpte autor d'un delicte de tràfic de drogues. El detingut, de 23 anys, de nacionalitat marroquina i sense domicili conegut, també va quedar en llibertat després de declarar.


Portfoli del 21T: Penúltima setmana 04-10 / 03 / 2013\nPenúltima setmana 04-10 / 03 / 2013\nBona nit a tots. A continuació faré el resum setmanal.\nDilluns, vam analitzar una sèrie d'entrades de diferents companys, que hi han fet errades, com faltes d'ortografia. Aquestes faltes, els fem quasi totss, es a dir, algunes no eran fàcils d'encontrar; unes altres hi van ser molt clares.\nDimecres no vam fer res de nou, només un examen de totes les fitxes que teniem: Analitzar textos , modalitat, tipus de text, coherencia e incoherència, etc ...\nAquest examen per a mi, per exemple, no era tan difícil, però a alguns altres companys el va resultar molt difícil.\nTampoc era tan fàcil, perquie vaig traure un 5,16 sobre 10, però va estar bé.\nDijous vam fer una rúbrica per grups per a qualificar el quiz, i més endavant se'l va portar Toni per a corregir-la.\nAl final de la classe, el profe va donar les notes dels examens que vam fer el dia anterior.\nPublicat per Anri :) a 23:46


Fiscalia Anticorrupció ha sol·licitat al Jutjat d'Instrucció número 8 de València que acordi presó provisional, comunicada i sense fiança per a l'expresident de la Generalitat Valenciana i exministre de Treball, Eduardo Zaplana, detingut en l'operació Erial'.\nL'exministre del PP, Eduardo Zaplana, investigat en 'l'operació Lezo'\nZaplana ha passat aquest dijous a disposició judicial, després de ser detingut dimarts per presumptes delictes de blanqueig de capitals, malversació i prevaricació.\nEls advocats que representen a qui va ser cap del Consell valencià van sol·licitar la seva posada en llibertat al jutjat d'Instrucció 8 de València a causa de la leucèmia que pateix des de fa uns anys. No obstant això, la Fiscalia Anticorrupció ja va informar de la seva intenció d'oposar-se a la sol·licitud.\nLa Fiscalia Anticorrupció i la Guàrdia Civil rastregen el cobrament d'uns deu milions d'euros en comissions il·legals rebudes per l'adjudicació de contractes públics relatius a la concessió de les ITV i el pla eòlic, durant l'etapa d'Eduardo Zaplana al capdavant de la Generalitat Valenciana .


Aquest dimarts al vespre baixen les temperatures i s'espera pluja i vent a la ciutat - BCN-Notícies.cat\nAquest dimarts al vespre baixen les temperatures i s’espera pluja i vent a la ciutat\nPosted By: Redacció 10 abril 2018\nPer aquest dimarts a la nit i dimecres s’esperen pluges i fortes ratxes de vent, superiors a 60 km/h – 70 km/h, en alguns punts de la ciutat. El motiu d’aquest canvi de temps és l’entrada d’una borrasca que afectarà a la part central i nord-est de Catalunya.\nAquesta mateixa tarda, Protecció Civil de la Generalitat ha activat en fase d’Alerta el pla d’emergències per inundacions a Catalunya INUNCAT, per la intensitat i acumulació de pluja que es produirà a partir d’aquest vespre i les posteriors incidències que es poden produir en zones urbanes del litoral i prelitoral. Amb el pas de les hores també afectarà al Pirineu i Prepirineu per l’increment del cabal de rius i rieres.\nAl mateix temps, també s’ha activat la pre-alerta VENTCAT ja que els xàfecs previstos aniran acompanyats de fortes ratxes de vent. El vent ja és actiu des del migdia a la zona del Pirineu i s’anirà estenent al terç est de Catalunya fins demà al migdia. Demà a la tarda afectarà a la zona de Terres de l’Ebre. Els llindars que es poden superar son 72 km/h al litoral i prelitoral de Catalunya, Girona i Catalunya Central, 90 km/h a la zona del Pirineu i pre-Pirineu i 125 km/h Alt Empordà, Baix Ebre i Montsià.\nEpisodi de fort onatge\nLa propera matinada i fins demà al migdia tot el litoral català es veurà afectat pel fort onatge degut al vent de component entre sud i sud-est i per tant perpendicular a la costa. Aquesta nit i matinada les onades podran superar és el de 2,5 metres (maregassa). Demà al matí i fins al migdia les onades podran ser superior als 4 metres (mar brava) al litoral de l’Alt Empordà, Baix Empordà, La Selva, Maresme, Barcelonès i Baix Llobregat. A partir de la tarda el llindar es torna a situar en els 2,5 m i progressivament l’onatge anirà reduint la seva afectació a la part nord fins al dijous al matí.\nPer aquest motiu, cal prendre precaucions, sobretot per les fortes ratxes de vent a la ciutat. A nivell general, cal fixar bé o retirar els objectes que estiguin a l’exterior (balcons, terrasses,…) i puguin ser desplaçats per l’aire.\nCal evitar aturar-se a prop de bastides, tanques o murs inestables mentre durin les ràfegues de vent. En els moments de les ratxes més intenses cal protegir-se sobretot d’elements que semblin inestables i interrompre puntualment les activitats que suposin estar exposats a aquests forts vents. Cal evitar situar-se a prop dels arbres ja que poden desprendre’s branques i causar danys.\nA més, es recomana molta precaució a la ciutadania en la mobilitat a les carreteres i carrers de les ciutats més afectades, especialment a prop de rieres i rius, passos soterrats i zones inundables. De la mateixa manera cal extremar les precaucions en les activitats marítimes i en els passejos propers a la costa. No travesseu zones d’acumulació d’aigua, ni a peu ni amb vehicle, perquè la fondària pot ser superior a l’aparent i la corrent us pot arrossegar.\nEn cas d’emergència, cal trucar al 112.\nBarcelona reformarà el carrer Major de Sarrià\nDetingudes tres persones a l’estació de Sants per portar droga a les seves maletes


Secret Story - Viquipèdia, l'enciclopèdia lliure\nSecret Story és el nom donat a un famós programa de Telerealitat (reality xou) francès del canal de televisió TF1 que en les seves 6 edicions ha batut rècords d'audiència a tota França. El programa va debutar el 23 de juny del 2007 en companyia del cèlebre presentador Benjamin Castaldi que va donar el punt de partida a un dels Reality Xous francesos que més temps han durat en antena i més guanys han recaptat en la història televisiva de França.\nProductor de la sèrie\n10 a 15 setmanes, un cop l'any, amb: resums, gales i canal 24/h\n23 de juny del 2007\n← Colocataires (col·locataris), Loft Story (Big Brother), Dilème (Dilema)\nCarré ViiiP 2011 (en) →\nSecret Story neix a partir de les bases del format del programa de televisió Gran Hermano "Big Brother" (creat l'any 1997 per l'holandès Jon de Mol i adaptat posteriorment amb el nom Loft Story a l'estat francès) però amb noves regles de joc i un nou concepte “la recerca de secrets dels habitants de la casa” que dóna al cèlebre “Gran Hermano” un nou aspecte, nou format, i més elements atractius.\n1.1 La Casa dels secrets\n1.2 “La Veu”\n1.3 “Normes del joc”\n1.4 Les Nominacions\n2.2 El programa en via judiciària\nEl programa conserva, així doncs, les mateixes bases del “Gran Hermano” original que són les següents: tancar dins d'una casa, dissenyada per a l'ocasió, a un grup d'"habitants", generalment 12 desconeguts sorgits d'un càsting, en què hi són filmats per càmeres i gravats per micròfons durant les 24 hores del dia. Els concursants resten aïllats del món exterior durant la seva estada sense poder tenir accés, per consegüent, a la televisió, ràdio, Internet, llibres i llapis... L'únic suport que poden rebre és aquell rebut pel famós “confessionari” que els serveix d'ajut psicològic.\n"Secret Story", conserva també la mateixa forma d'expulsió dels habitants. És a dir, cada setmana 2 o més concursants són nominats pels companys per tal d'abandonar la casa. D'aquesta manera al final del programa només queden 4 concursants, que són els que podran optar al premi final que acostuma a ser una recompensa econòmica elevada.\nLa diferència introduïda al nou format “Secret Story” és que cada habitant entra a la casa amb 2 missions:\nL'una, conservar el seu secret personal, que ha de protegir i no revelar sota cap pretext. És a dir, cada concursant entra a la casa amb un secret realicionat amb la seva vida privada: gogo, striper, enterrador/a de morts, mentalista, gai/lesbiana, contorsionista, fill del creador dels barrufets, fill/a d'un milionari, hermafrodita, príncep/cesa de Rússia, vampir/a, heterosexual, DJ, transsexual... L'objectiu és d'intentar conservar aquest secret intacte fins al final del programa. En el cas en què un concursant reveli el seu secret de forma intencionada, estarà nominat automàticament. La seva continuïtat en el programa recau, després, en el públic qui decidirà si s'ha de quedar o no.\nL'altra, denunciar al confessionari el secret d'un habitant de la casa, descobert de forma involuntària. Per fer-ho els habitants disposen d'un botó vermell (l'anomenat "buzzeur") al confessionari que han de prémer en cas d'haver descobert el secret d'algun company. En aquest cas, la persona descoberta no corre el risc de ser nominada però perd els diners del seu Pot (vegeu l'apartat "Regles del joc"), que seran traspassats al concursant denunciant.\nLa Casa dels secretsModifica\nL'anomenada “Maison des secrets” (Casa dels secrets), és el nom donat a la casa on els candidats conviuen entre ells. La casa està dotada d'una piscina exterior, d'un jardí exterior, d'habitacions secretes, d'un traster (la supérette), del "sas", del "Musée des secrets", del confessional, del saló, cuina i dormitoris.\nLes habitacions secretes "Pièce secrette" són llocs habilitats al voltant de la casa, generalment amagades, per tal que els concursants hi puguin elaborar les estratègies desitjades amb l'objectiu de no ser descoberts. Normalment les habitacions secretes, són atorgades al concursant a petició del programa i no de l'habitant.\nEl traster («supérette» que traduït vindria a ser un «minisupermercat”) serveix com a font d'alimentació. Cada 1 dia a la setmana, aproximadament, s'obren les portes del traster durant un nombre de minuts limitat (15 minuts en general) en què els habitants han d'afanyar-se per agafar tots els aliments que creguin indispensables per nodrir-se durant la seva estada dins la casa.\nEl "sas" és el nom que rep la sortida de la casa, en el qual, els nominats reben la decisió d'expulsió per part del públic.\nI finalment, hi trobem una última habitació (no sempre present en totes les edicions) "Le Musée des Secrets", El Museu dels Secrets en català/valencià. Aquesta cambra conté objectes relacionats amb els secrets dels concursants i fa la funció d'ajut per tal d'incentivar la descoberta de secrets. L'accés a aquesta cambra també es fa de forma restringida. Un bon exemple d'objecte que s'hi pot trobar, seria una còpia del quatre de La Monda Lisa, que destaparia el secret de transexualitat d'algun concursant.\nPlànol de la casa dels secrets de la 1a Edició\nPlànol de la casa dels secrets de la 2a Edició\nPlànol de la casa dels secrets de la 3a Edició\n“La Voix”, La Veu en català/valencià, és el nom donat a la veu en off masculina que a través d'altaveus dóna ordres i consells als habitants. La Veu, juga un paper molt important dins del joc, ja que n'és l'element pertorbador i té el dret de canviar les regles del joc en qualsevol moment.\nAquest element representa l'autoritat màxima de la casa, a la qual, els habitants hi han d'estar sotmesos per obligació, fent tot el que La Veu els ordeni. Així doncs pot canviar les nominacions si així ho desitja, deixar els habitants sense aigua calenta durant 1 setmana per divertir-se, nominar algun candidat sense l'opinió prèvia del públic, despertar als habitants de la casa amb la música a tot gas, proposar a un habitant de fer “males jugades” a la resta de companys sota recompensa econòmica, retirar de manera inesperada diners d'algun habitant sense el seu consentiment, donar consells, organitzar festes temàtiques per entretenir els habitants durant la nit (festa gai, festa dels 80, festa tecno, festa retro, festa dance, vetllada romàntica...) i jugar el paper d'ajuda psicològica al confessional,...\nTots aquests ordres, consells, males jugades,... són realitzats de forma lúdica i divertida per tal d'entretenir el públic i agilitzar la vida dins la casa. D'aquesta manera s'evita els moments d'avorriment dels darrers dies de convivència en el concurs, on el nombre de concursants és escàs. Per poder dur a terme el seu paper, La Veu, utilitza durant el programa diferents eines (com ara “le téléphone rouge” el telèfon vermell...) que fan la funció de “bo” o “dolent” del joc. Per exemple, quan sona el telèfon, aquest pot aportar bones notícies, un concursant guanya diners, o dolentes, un concursant abandona la casa.\n“Normes del joc”Modifica\nCada habitant entra a la casa amb la mateixa quantitat de diners. Aquests diners estan guardats dins de l'anomenada “cagnotte”, El Pot, que pot anar variant per a cada concursant segons les ordres de “La Veu” o l'incompliment de les normes del joc (els anomenats “commendements”, com els 10 comandaments) que són les següents:\nCallar-se i parar de fer immediatament el que s'estigui fent en el moment en què “La Veu” parla.\nn°1 n°1 n°1 n°1\nRealitzar, sense espera, tot el que ordeni “La Veu” sense dret a protestar, sota pena de sancció.\nn°2 n°2 n°2 n°2\nNo tallar-li mai la paraula a "La Veu".\nn°3 n°3 n°3 n°3\nNo rebutjar mai les missions secretes “males passades” que imposa la veu, siguin col·lectives o individuals.\nn°4 n°4 n°4\nMai revelar el secret i preservar-lo en l'anonimat sota qualsevol circumstància.\nn°4 n°5 n°5 n°5\nJustificar de forma clara i honesta les raons per les quals el concursant en nomina un altre durant les nominacions.\nn°5 n°6 n°6 n°6\nNo es pot parlar mai de les nominacions entre companys.\nn°6 n°7 n°7\nÉs obligatori moure’s i parlar de forma respectuosa dins la “Casa dels secrets” (és a dir, els actes violents com ara agressions físiques estan prohibits), sota pensa d'expulsió.\nNo desvetllar mai, sota cap pretext, el seu secret de forma individual i per amistat a un altre concursant.\nn°7 n°8 n°8 n°8\nNo oblidar-se de desar el seu carnet secret (llibret on està inscrit el secret de cada habitant) totes les nits al calaix dels secrets “ boîte aux carnets secrets”.\nNo sol·licitar mai, sota cap pretext, una conversació amb “La Veu” en un altre lloc que no sigui el confessional.\nn°8 n°10 n°9 n°9\nCada cop que es sol·liciti una conversació amb “La Veu”, se l'haurà d'avisar cridant per ella.\nn°9 n°11 n°10 n°10\nNo trepitjar la diana pintada en mig del saló.\nNo obrir mai, sota cap pretext, la porta prohibida (possible accés a una habitació secreta).\nCal precisar que aquests comandaments s'han anat modificant durant les diferents edicions. Per tant el nombre de normes de la primera edició no és el mateix que el de la darrera edició.\nTota revelació, o incompliment d'aquestes normes pot comportar la nominació, o pèrdua de diners per part del concursant.\nLes nominacions es realitzen de la mateixa manera que les del “Gran Hermano” amb la diferència que, “La Veu”, com ja s'ha explicat, pot variar-ne el contingut si així ho desitja.\nEn general, es fan de forma separada, una setmana pels nois i una altra per les noies. No obstant això, en el cas en què un habitant desvela el seu secret la nominació es fa de manera mixta, donant l'oportunitat a un dels nominats de ser salvat per substitució del concursant que ha incomplert les normes.\nD'altra banda, cal precisar que l'incompliment per part dels concursants de les normes del joc, pot provocar que el nombre de concursants nominats canviï de setmana en setmana.\nDe fet com és habitual en aquesta mena de programa, "Secret Story" ha estat objecte de crítiques per part dels mitjans de comunicació i de la mateixa audiència, tot i l'expectativa que crea. La vulgaritat, la nuesa i certs comportaments dels concusants han fet intervenir el CSA (Conseil Supérieur de l'Audiovisuel) “Consell Superior de l'Audiovisual” francès, demanant que la Gala s'emeti en horari adult i imposant l'etiqueta “No recomanat als menors de 10 anys”, després de l'onada de cartes rebudes per part dels mateixos telespectadors.\nEl programa en via judiciàriaModifica\n“Secret Story” també ha estat objecte de denúncia i infracció a la llei, creant d'aquesta manera polèmica a França pel que fa a les condicions en què els concursants són tractats. Aquest esdeveniment ha estat possible gràcies a la denúncia interposada per part d'un ex-concursant d'aquest programa davant la Justícia francesa que va col·locar en el seient dels acusats als productors que el van contractar.\nDesprés de mesos d'espera, “La Cour de Cassation” (la darrera instància de la justícia francesa) va decretar, en conformitat amb la llei del 3 de juny del 2009 de la "Chambre Sociale", que els concursants/habitants que entren dins d'aquesta mena de concursos han de ser tractats i considerats com a treballadors normals, obligant a aquest efecte, el compliment de les normes establertes pel Codi de Treball francès per part de l'empresa contractant.\nAquest cas però, no és pas el primer, ja que l'advocat Jérémie Assous va haver de defensar els ex-concursants de “L'île de la tentation” (L'illa de la temptació/L'illa dels famosos/Supervivnents) per a motius semblants. De fet, en declaracions seves pel que envolta Secret Story, Jérémie Assous declara el següent:\n“Els participants (de Secret Story) estan sotmesos a les constants directives d'una veu en off, “La Voix”, que els obliga a respectar un paper, que els és aliè, amb l'objectiu de captar milers d'imatges seves, difoses en prime time, amb el que això pot comportar. I que per tant, no es pot posar en dubte el fet que aquesta gent està treballant i que, a aquest efecte, se’ls ha de proporcionar un contracte de treball. Secret Story és un treball.”\nDe fet, i a causa de l'esmentat, al començament de la tercera edició “Secret Story”, La Directora Adjunta d'Endemol França es va començar a preparar per a rebre la visita de la Inspecció de Treball a dins de l'anomenada “Casa dels secrets” perquè pugui inspeccionar la casa i fer-ne les valoracions que cregui oportunes.\n(francès) Pàgina web oficial de Secret Story\n↑ «Secret Story - Une mission : apprendre par coeur les Dix Commandements de la Voix.». telleestmatele.com, 27-06-2007. [Consulta: 21 agost 2009].\n↑ La Voix. «Ici La Voix», 26-06-2008. [Consulta: 21 agost 2009].\nObtingut de «https://ca.wikipedia.org/w/index.php?title=Secret_Story&oldid=25471950»\nDarrera modificació: 19 nov 2020 a les 18:06\nLa pàgina va ser modificada per darrera vegada el 19 nov 2020 a les 18:06.


Camp d'Aprenentatge es Pinaret: de gener 2013\nL'alumnat de quart ha vingut a fer el Taller de Roques de Menorca.\nPrimerament s'han reconegut les vuit roques més representatives de l'illa.\nDesprés s'ha seguit experimentat amb fòsils i roques.\nAvui han vingut a fer l'activitat dels animals del lloc la classe de primer B.\nCom els seus companys de la setmana passada, han ajudat a donar menjar i aigua a les aus domèstiques: gallines i galls, ànneres, paons, coloms,...\nDesprés han ajudat a aclarir els mamífers: ases, cavall, bens, cabres,...\nPublicat per CAMP D'APRENENTATGE ES PINARET a 16:49 Cap comentari:\n24 i 25-1-2013\nLa primera classe de tercer ha fet la seva estada de dos dies al Camp d'Aprenentatge.\nEl dijous la pluja ens va impedir fer tota l'activitat de "Es Pinaret" i la vam acabar l'endemà.\nEl divendres després de berenar es va fer el talller de "Reconeixement de plantes".\nEsperam que hagueu après molt i hagueu xalat.\nAvui els fillets i filletes de primer han vingut a ferl'activitat els animals del lloc.\nPrimerament hen donat menjar i aigua a les aus.\nDesprés als mamífers.\nAmb l'alumnat de 4A hem fet el joc de descoberta de Ciutadella. Un recorregut pel casc antic en tres etapes on han pogut veure els carrers, edificis i monuments més representatius del poble.\nEsperam que hagueu après més coses del nostre poble.\nPublicat per CAMP D'APRENENTATGE ES PINARET a 17:22 1 comentari:\nIES M. A. CARDONA 2 ESO C\nAvui una altra classe de segon ha fet la jornada de feina. Han pintat jocs infantils, han sembrat pins, han donat oli a les taules i bancs de l'àrea recreativa, han netejat els espais propers a les cases i han donat menjar als animals.\nIES M.A. CARDONA 2 ESO E\nEls mesos de gener i febrer les cinc classes de segon d'ESO vindran as Pinaret a fer l'activitat "Una jornada de feina".\nLa jornada de feina as Pinaret pretén ser un mitjà de participació de l’alumnat al servei de la millora d’un entorn comunitari. Durant un matí en contacte amb la natura, els alumnes dediquen, de forma altruista, el seu temps i esforç per realitzar accions dins del marc del desenvolupament sostenible, la conservació i restauració d'espais naturals i l'educació ambiental.\nPublicat per CAMP D'APRENENTATGE ES PINARET a 17:46 Cap comentari:\nL'altra classe de quart també ha fet el taller de roques de Menorca.\nFent sis experiències senzilles han pogut reconèixer les vuit roques més representatives de l'illa.\nLa classe de quart ha vingut a fer el taller de roques de Menorca.\nTambé han aprofitat la sortida per visitar les Pedreres de s'Hostal de l'associació Líthica.\nPublicat per CAMP D'APRENENTATGE ES PINARET a 17:12 Cap comentari:


VENT DE CARA: d’agost 2010\nDe la joia pel retorn a la reflexió sobre el futur\nAlgunes declaracions dels dirigents de Barcelona Acció Solidària amb motiu del retorn de dos dels seus membres després d’un llarg segrest, ben amplificades per l’ampli ressò mediàtic de la noticia del seu alliberament, deixen un cert regust de preocupació.\nLa natural i positiva empatia amb els que han patit la dura experiència del segrest no ens pot fer perdre la realitat de vista. La caravana solidària és, i es pot dir sense embuts de cap mena, un mal model de cooperació. De fet ni de cooperació en ple sentit es pot parlar en aquest cas. Els que acompanyen aquestes caravanes ho poden fer amb la millor intenció i amb tot el bon cor que es vulgui però, si tenim en compte els efectes de la seva acció, tenen més de turistes que no pas de cooperants.\nNo es tracta d’aigualir la festa a ningú. L’alegria pel seu rescat, que comparteixo com no pot ser d’altra manera, no ens ha de portar a canonitzar ningú ni, sobretot, hauria de popularitzar o estimular una forma d’actuar que no és pas exemplar.\nUn cop celebrat el retorn, l’entitat hauria de revisar a fons els seus mètodes d’actuació. Homenatjar els segrestats no pot fer-se repetint els errors de concepte i de pràctica, sinó fent avançar l’entitat per nous camins. I més tractant-se d’una entitat que s’aparta molt del cànons més habituals de les entitats dedicades a la cooperació internacional.\nPublicat per Carles Armengol a 9:32:00 Cap comentari: Enllaços a aquest missatge\nEtiquetes de comentaris: Coses que passen, Tercer Sector\nCatalunya, una democràcia segrestada\nSembla que el 24 d’octubre ens tornaran a cridar a votar. Periòdicament votem, si, però la democràcia catalana està segrestada pels partits polítics. Cap de les promeses fetes en aquesta direcció (llei electoral, finançament dels partits...) s’ha acomplert, ni hi ha cap signe de que els partits parlamentaris vulguin encarar aquestes qüestions més enllà de les mútues crítiques carregades d’hipocresia i cinisme.\nEp! Els partits polítics són necessaris i gairebé consubstancials a una democràcia, però això no treu que hi hagi sistemes com el català on aquests han portat a la hipertròfia del sistema. Vull destacar tres dèficits greus de l’actual sistema.\nPublicat per Carles Armengol a 11:05:00 1 comentari: Enllaços a aquest missatge\nDe la joia pel retorn a la reflexió sobre el futur...\n24 Aplicacions de les xarxes socials per a professors\nBreverías 2: la omnipresencia del mundo secular


El Passarell – Patrimoni Existencial\nPublicat el 3 gener 2012 by Francesc Roma Casanovas\nLa masia del Passarell avui dia és un munt de runes. Malgrat tot, el seu emplaçament és d’allò més bucòlic (41º 45′ 296 – 002º 18′ 113 – 1016).\nEn resten un parell de parets i el forn, encara reconeixible. Darrerament també s’ha recuperat la font, que prové d’una petita mina i aboca les seves aigües a una bassa, amb un petit rentador i una rampa perquè els animals que hi caiguessin en poguessin sortir amb facilitat. El que queda d’empeus suggereix una casa de dos pisos que havia anat creixen a mesura que les necessitats ho requerien.\nEl camí que duu a la masia, rematat a plec de llibre, conserva encara el seu encant. Malauradament està en desús i la vegetació l’està envaint.\nSegons Anna Gómez, “Destaca la seva factura força moderna amb l’ús d’arrebossats i solucions d’adscripció moderna.” La primera referència documental recularà fins al segle XII on s’esmenta a “Oler de Passarell“.\nCamí del Passarell\nAquesta propietat va anar variant d’amo. Més endavant el propietari serà Josep Bellver, quedant englobat dins les propietats d’aquesta masia propera; mentre que al 1886 era de Felip Farges i el 1861 de Jaume Pareras.\nEn el cadastre de 1946 s’esmenta com a propieta i Josep Puigagut i actualment pertany a la Diputació de Barcelona.\nLes evidències arquitectòniques ens aporten una dada cronologia força moderna, possiblement documentant una de les reformes de la casa, quan aquesta va canviar de propietari o es va engrandir. (font)\nEntrada prèvia Creu de l’Agustí\nEntrada següent Avenc de la Vinya Boja


Nova empenta a la silvopastura — Les notícies i l'última hora del Baix Llobregat i l'Hospitalet - El Far\nJueves, 4 de enero de 2018 | Leída 17 veces\nL’Ajuntament de Torrelles ha apostat per potenciar el projecte de silvopastura amb la incorporació d’un nou pastor que s’encarrega de la pastura de les 200 cabres amb què compta Torrelles per a mantenir les franges de protecció contra els incendis de Cesalpina. El nou pastor s’ocupa d’explotar l’estable municipal de Can Gallina i la pleta de Can Balasch de Baix. L’objectiu és expandir, amb l’arribada de la primavera, la cobertura a Can Guey i que el mateix ramat també pasturi aquella zona.\nEl consistori recorda la importància de la implicació ciutadana per mantenir les parcel·les privades tancades i portar els gossos lligats a la muntanya, i evitar així qualsevol incident amb els ramats que pasturen o els gossos d’atura.\nAixí mateix, a la comarca, altres municipis com Santa Coloma de Cervelló, Vallirana, Corbera o Begues, també aposten per potenciar la silvopastura com a sistema per a minimitzar el risc d’incendis forestals.


TIB - Notícia: S’inaugura l’aparcament que promourà la intermodalitat cotxe-bus/tren a Inca - CTM\nS’inaugura l’aparcament que promourà la intermodalitat cotxe-bus/tren a Inca\nLa infraestructura, propietat de l’Ajuntament, ha estat promoguda pel Consorci de Transports de Mallorca i finançada pel Pla d’impuls al Turisme Sostenible.\nEl Batle d’Inca, Virgili Moreno, i el Director general de Mobilitat i Transports del Govern, Jaume Mateu, han inaugurat l’aparcament soterrat situat a la plaça d’Antoni Mateu d’Inca.\nEl pàrquing, tancat des de 2012, ha estat rehabilitat i està previst per a 182 places. L’aparcament està situat devora l’estació d’autobusos i facilita la intermodalitat cotxe - bus/tren. D’aquesta manera a partir d’ara els usuaris del transport públic podran deixar el seu vehicle privat i accedir còmodament al bus i al tren per a seguir el seu recorregut.\nL'aparcament és gratuït i està obert de dilluns a diumenge de 7:00 a 22:00h.\nLa rehabilitació d’aquesta infraestructura s’emmarca en el projecte de reordenació i millora de la nova xarxa TIB que entrarà en funcionament a partir de 2019. Una altra obra d’aquest projecte és la construcció del centre de transbordament intermodal cotxe-autobús ubicat a la carretera de Sineu. Aquest espai, cedit també per l’Ajuntament d’Inca, disposarà de dues noves parades d’autobús interurbà i tendrà 120 places d’aparcament per a vehicles.\nLes obres de l’aparcament soterrat i del centre de transbordament intermodal de la carretera de Sineu, competència del Consorci de Transports de Mallorca, estan finançades pels fons provinents del Pla d’Impuls al Turisme Sostenible 2016, amb un import d’adjudicació de 43.834,52 € (IVA exclòs) i de 321.400,00 € (IVA exclòs) respectivament.\nA més, les obres a Inca per a acollir la nova xarxa del 2019 es completaran amb la remodelació de l’actual terminal d’autobusos d’Inca per convertir-la en l’estació d’intercanvi modal de la comarca (tren - cotxe - bus). Serà, doncs, l’origen de les línies dels municipis de la zona i del trànsit dels autobusos procedents dels nuclis turístics del nord de Mallorca cap a Inca i Palma, especialment en la temporada alta.\nAquestes actuacions permetran afavorir els accessos als indrets de la Serra de Tramuntana en transport públic des d’Inca


Francesc Mercadé: Nota oberta a ERC de Torredembarra:\nAmics, he llegit el vostre escrit anomenat "LA POSICIÓ D'ESQUERRA", el teniu publicat a www.esquerra.cat/ torredembarra, la primera cosa que us he de dir és que comparteixo amb vosaltres l'anàlisi (molt superficial) que féu, però en el punt 2 dieu que hi ha una manca d'acord entre PSC i ABG. És cert, i la raó la coneixeu perque us l'hem explicada: volem proposar unes reformes en profunditat en determinades àrees en les que hi estàvem tots d'acord, com per exemple la d'urbanisme. Cal que el gestor (regidora o regidor) que porti les àrees a reformar, es cregui la reforma. Qui hauria de proposar noms de nous gestors és el mateix alcalde del PSOE, i entre els quatre partits consensuar, no tant sols aquests sinó els noms de totes les regidories. Vosaltres esteu a favor o en contra d'aquest punt?. Ho dic perque quan es tractava daixò en la reunió negociadora us vàreu aixecar i vau dir que això no anava amb vosaltres. Aquesta és la nostra i tota discrepància amb el PSOE, també és la vostra? El punt tres no l'entenc de debò. A no ser que les desavinences que parleu siguin per la intervenció de Ramon Ripoll en el procés negociador, que hi estaríem d'acord. La nostra relació sempre ha estat ètica i políticament carrecta amb tots els representants dels partits de la Corporació. No he vist mai cap desavinença, al marge és clar de les discussions habituals derivades de l'acció política normal. I ja dic per la resta del document celebro que coincidim, i que us mantingueu al marge del govern, mentre el PSC no resolgui les seves pròpies contradiccions.\nat dimecres, de juliol 04, 2007\nEn el viaje a España te dio mucho el sol o que?\nNO TE ENTERAS¡¡\nAl final ES un gobierno vergonzante y en minoria de PSC+GIT+ ERC, con ayudas externas y contínuas del PP.\nNecessitat de canvi a Esquerra ¡¡¡¡\nVeient com han anat els resultats electorals alguna cosa falla a Esquerra .\nNo valoraré com han anat a nivell general més enllà de dir que l'estrategia d'ocupar amb un discurs social ha fracassat per el catalanisme de pluja fina i poc convincent que s'ha aplicat. Es hora de que tornem allà d'on som, a l'esquerra independentista, positiva, aglotinadora i que encara al ajunntament de l´Torre o sigue al\nPSOE de Espanya sense por.\nPel que fa a Torredembarra, els resultats escènifiquen varies coses:\n1r: La desdibuixada linia política d'Esquerra .\n2n. El poc vot ideologicament d'Esquerra, que vota a nivell nacional i no a les muncipals.\n3r: El desgast, ineficacia,pocs collons i poca connexió del cap de llista amb l'electorat.\n4rt: Una mala gestió publicitaria de la poca feina feta al govern.\n5é: El nul treball com a organització política durant els ultims anys.\nPer tot això, Siscu cal un canvi, amb la gent que , amb sang nova amb un primer objectiu de dibuixar una linia política clara i identificable d'Esquerra . Una esquerra independentista i republicana que s'acosti a totes les entitats i veins, que participi de l'agenda social i cultural, que escolti de debo al seu electorat i sobretot a la seba assamblea no manipulada.\nPer a poder fer això hem de comptar amb tothom, gent gran, jove, amics, simpatitzants, col•laboradors, votants i militants, però ha de ser un canvi que posi la gent , amb idees i projecte nous al capdavant d'Esquerra i que la faci tornar d'aquí quatre anys a l'ajuntament amb la força i la representació que es mereix Esquerra.\nAPUNTATI-AFILIAT, SISCU COMTEM AMB TU¡¡¡¡¡¡¡¡\nVull fer dos aclariments. PRIMER: A aquest últim comentarista anònim amb ànim prosèlit, no sé si t'has llegit l'encapçalament del meu bloc, jo ja sóc d'esquerres, republicà i independentista i milito políticament en un partit que respón a aquests principis, l'Alternativa Baix Gaià - Entesa de Progrés Municipal. i SEGÓN: Una cosa és polemitzar sobre les causes i els efectes dels fenòmens polítics, i l'altra és fer la guerra per meu compte. A mí sempre em trobareu en la primera. El meu partit l'ABG-EPM de Torredembarra va donar per tancat el cicle de negociacions per entrar a formar part del govern municipal de Torredembarra, en la seva última assemblea, decisió que comparteixo i accepto. Una altra cosa tal com he dit és l'anàlisi i la polèmica, aquesta part està encara per encetar...\nSr. Mercadér tens que firmar la carta financiera i el full d´afiliassió sense firma no val.\nAvui a la reunio al casal ens veiem .\nSiscu o sento,els de erc com tenim que fer la pilota als sociatas de moment, a la reunio dels Muntanyans2 no podiem vindre,ja et dire cuan.\nPer cert portat be, si no no te admitirem.


ELS XIQUETS de LLERS: Concentració i precisió\nELS XIQUETS de LLERS\nC/ escoles s/n de LLERS , b7009989@xtec.cat tel: 972528965\nConcentració i precisió\nUs volem ensenyar un seguit de fotografies que ens fan pensar amb les capacitats dels infants. En aquelles capacitats que podem observar si els hi deixem el temps suficient perquè les desenvolupin.\nUn temps que lligat amb un espai i uns materials que dia rere dia van explorant ens aporten un conjunt de interaccions, experiències, estones de joc, .... que van madurant i es van convertint en la riquesa de l'aprenentatge del propi infant.\nDurant uns dies tenim uns materials a l'abast i és el propi infant que desitja i troba el seu moment per jugar-hi. És en aquell moment que descobreix alguna cosa. Potser nosaltres l'hem observat i l'hem registrat però segurament no.\nSegurament l'hem vist un moment interaccionant amb el material.\nSegurament l'hem observat quan mirava algun company i tota pensativa valorava lo que havia fet.\no potser el veiem comprovant reaccions d'algun material.\nTotes i cadascuna de les accions que fan els infants són importants. Impliquen un conjunt d'exploracions per esbrinar algun detall, alguna característica, alguna reacció. I nosaltres i volem ser presents per ressaltar-les i enfocar cap a aquest aprenentatge propi i significatiu.\nPerò de tant en tant podem anar afinant la nostra mirada i deixant que el temps de joc faci el seu curs per tal de poder observar grans projectes del propi infant.\nAltres vegades potser només percebem l'inici del que pot ser un gran joc. però algun infant o nosaltres mateixes interrompem el moment.\naltres ens pot passar desapercebut el que el infant està fent, i no adonar-nos de la intensitat de la concentració i atenció que requereix aquell moment.\nFins i tot la destresa que requereix\ncomença a col.locar-les totes en línia. Cau una, la intenta aixecar. Cau una altra, la torna a col.locar.\nen cauen dues, les torna a col.locar. I així una bona estona tot intentant assolir el seu objectiu. un objectiu que nosaltres interpretem. que creiem que volia tenir-les totes dretes. Però i què faria un cop les tingués dretes??? com aniria evolucionant el seu joc? li deixarem el temps i l'espai per si ho desitja continuar.\nEtiquetes de comentaris: Joc lliure , Llenguatge matemàtic\nLa nostra mirada a l'infant\nde 9 a 12h\n- fotocòpia DNI familiar.\n-fotocòpia llibre de família.\n-fotocòpia targeta sanitària.\nInformació de l'escola bressol\nmenú primavera nadons\ncalendaris i organització del curs\nLa finestra dels Xiquets\nEntorn ( 26 )\nJoc lliure ( 60 )\nLlenguatge artístic ( 19 )\nLlenguatge cultural ( 25 )\nLlenguatge matemàtic ( 20 )\nLlenguatge sensorial ( 11 )\nmoments d'autonomia ( 13 )\nmoments màgics ( 16 )\nPetita gran família ( 40 )\nde març ( 8 )\nde febrer ( 7 )\nde juliol ( 9 )\nAmb l'ajut de:\nllar d'infants municipal de LLers


12è dia – Agrupament Escolta Arrels\n13 Juliol, 2016 13 Juliol, 2016 A. E. Arrels Agrupament\nS’aixeca un nou dia i ens adonem que ja comença a pujar la temperatura, l’onada de calor que havia de venir ja s’acosta.\nDesprés d’agafar el metro i fer transbord diverses vegades, per fi hem arribat al tan desitjat destí, el parc Bazilescu i comencem les activitats, o no, perquè els del centre de dia encara no han arribat i els hem d’esperar uns 30 minutets tot i que viuen al costat. Ara sí que podem començar a fer un joc conjunt, catalans i romanesos. A l’acabar una horeta més de metro i a dinar.\nDe 15 a 17 venen un grup d’anglesos a fer jugar als nens i nois del centre i nosaltres, podem descansar! Crec que ja no recordàvem què volia dir això. En acabat ens reunim amb tots els nois grans i comencem amb una tarda plena d’emocions i sentiments que no paren d’aflorar. Ens expliquen les seves històries: quina és la seva situació familiar, on han viscut al llarg d’aquests anys i com se senten amb tot el que els hi ha tocat viure. Nosaltres, en menor mesura, expliquem les nostres preocupacions i dificultats. Ens adonem que no és important de quin país ets o quin color de pell tens, sinó que tots tenim els nostres problemes i que els únics que realment podem lluitar per aconseguir la nostra felicitat som nosaltres!\nDesprés d’aquest mar de llàgrimes ens espera una nit més moguda i entretinguda, convidem a jugar als grans amb nosaltres a diferents jocs de taula. Ara sí que és un moment a on compartim somriures i felicitat, i és que a la vida, hauríem de tenir més en compte aquests petits moments que són els que ens fan tirar endavant.


You are here: Home ∼ L’especulació de moda\nDavid Fernàndez pot ser l’artífex d’una aliança de l’esquerra alternativa\nPotser els han passat inadvertides les darreres declaracions d’Alícia Sánchez-Camacho, demanant al president Mas que no avanci eleccions i no convoqui el 27S (tal i com també demanen els grans empresaris). Sap que el seu partit patirà encara més i acabarà caient en l’ostracisme polític. El resultat del PP català a les municipals ha estat especialment sagnant: la CUP els ha passat per sobre. Xavier Garcia Albiol encara busca la cadera, com el futbolista Boateng, després del dríbling sobiranista que li ha fet Dolors Sabater abans de colar-li un golàs sobiranista col·lectiu per l’escaire. La líder popular catalana, desgastada però a qui encara no han rellevat des de Madrid, diu que entén la devallada per la “motxilla” de la crisi i la corrupció, com si parlés de tercers, de coses que res tenen a veure amb el seu partit. Increïble.\nA Badalona, CiU també ha obtingut un resultat pèssim. La vella política del longeu Ferran Falcó ja no funciona. El detonant però, va ser el canvi de cromos amb Barcelona, que va provocar una abstenció de CiU al ple badaloní amb la conseqüència directa de la proclamació d’Albiol com a alcalde. N’han intentat fugir, però el fantasma els ha perseguit fins que han pagat per aquell pecat. Avui els seus dos regidors passaran absolutament desapercebuts perquè no es comptaran en cap suma.\nLa CUP comença a prendre el pols del país, i això ara sí que també complica la vida a una Esquerra Republicana que va viure molt bé, seguint l’estratègia teixida fins el 9N, on tot es va esberlar. Ara, refets en part, haurien de ser capaços de veure que un eventual pacte entre la CUP i Procés Constituent podria ser una amenaça electoral a la vegada que un bé pel país. Junqueras s’escolta massa els socialistes desencantats, que amb els seus cants de sirena independentistes aniran aconseguint els càrrecs i els sous perduts. Les aliances s’han de començar a cercar entre els socialistes catalanistes de debò, i aquests no són altres que els de la CUP.\nRivera és l’home de moda a Espanya però a la seva odiada terra no n’és profeta, ni tampoc volem que ho sigui. Aquí l’home de moda és David Fernández, i aquest podria ser l’artífex de la configuració d’un potentíssim pol de l’esquerra alternativa (que ben bé podria ser un polvorí), que acabi arrossegant el moviment Colau cap a postures independentistes. I, si això passa, no hi haurà majoria que eviti la independència. Caldrà però, que tots els actors independentistes entenguin que la transversalitat és la unitat necessària per guanyar, i els haurem de demanar a tots molta generositat.\nPosted in El Dietari del Procés Tagged Alícia Sánchez-Camacho, David Fernández, Junqueras, Mas


La universitat és invisible? - Francesc Vilanova\nEstudiants de la Facultat d'Educació de la UAB fent un examen presencial durant la pandèmia. CRISTINA CALDERER\nUn amic meu em passa dades oficials dels dos darrers anys al sistema universitari català. Fent un capmàs de tot plegat, m’explica el següent: el curs 2018-2019 (just l'anterior a la pandèmia) hi havia uns 259.000 estudiants matriculats en graus i màsters. L’any 2019 treballaven, a les universitats catalanes, gairebé 9.900 docents i investigadors; unes 11.850 persones en els àmbits dels serveis, suport logístic, administració, etc. També segons dades del 18-19, hi havia vora 3.800 estudiants de doctorat i s’havien llegit unes 2.200 tesis doctorals. Entre una cosa i l'altra, el total de població del país vinculada al col·lectiu universitari arribaria als 284.000 homes i dones, grans i joves.\nNo és, doncs, un col·lectiu petit, minúscul, marginal (en termes quantitatius), que visqui i treballi en racons del territori inaccessibles, sense llum, ni aigua ni connexions telemàtiques. Tampoc no és un col·lectiu que faci una feina temporal, com la verema o la recollida de la fruita a les terres de Ponent. Molts dels treballadors del món universitari tenen contractes temporals i precaris, és cosa sabuda, però les hores de feina (docència, recerca, administració, etc.) ocupen pràcticament tot un any natural (o un curs acadèmic, si també es vol mirar d’aquesta manera).\nEls centres de treball universitari estan escampats per tot el territori. Des de les Terres de l’Ebre fins a l’Empordà, podeu trobar infraestructures vinculades al món de l’ensenyament superior i la recerca: escoles universitàries, facultats, rectorats, laboratoris i altres centres de recerca, museus i excavacions, parcs naturals i altres espais vinculats a les diverses universitats del país. Barcelona, Bellaterra, Tarragona, Lleida, Girona, Manresa, Santa Coloma de Gramenet, Vic, entre altres viles i ciutats, tenen grans o més petits campus i centres. És a dir, el món universitari català és per tot arreu: docents i estudiants viuen en molts diversos llocs del país; fan despesa als comerços del país; són consumidors de cultura en llocs diversos del país; es manifesten, fan festes, estudien, fan recerca, excaven, pinten i dibuixen, calculen i construeixen arreu del país.\n¿S’han dedicat espais monogràfics a l’impacte de la pandèmia i els confinaments sobre l’ensenyament superior i la recerca? No\nA pesar d’aquesta realitat tossuda, el sistema universitari català i el món que l’envolta és invisible, no existeix. Quants programes va dedicar TV3 (la nostra, la teva, etc.) i la resta de mitjans de comunicació a l’impacte de la pandèmia i els confinaments en el món universitari? Jo en recordo uns quants dedicats a l’escola i l’ensenyament primari i secundari; al món de la cultura; als col·lectius més vulnerables; al comerç i la indústria. No en recordo cap dedicat al món universitari, ni a les cadenes de televisió ni als programes dels nostres mai prou elogiats líders de comunicació radiofònica matinals o nocturns, tant li fa.\n¿S’han dedicat espais monogràfics a l’impacte de la pandèmia i els confinaments sobre l’ensenyament superior i la recerca? No. ¿Alguns dels nostres millors periodistes, mediàtics o no, televisius o radiofònics, o el que sigui, han organitzat espais d’informació sobre la qualitat de l’ensenyament virtual en les universitats presencials, les afectacions en la recerca, en la vida social dels estudiants; la desaparició o transformació dels espais de debat i d’intercanvi de coneixement (congressos, seminaris, trobades especialitzades, etc.)? No.\nEl món universitari català (des dels edificis a la gent que hi treballa i estudia) és invisible, marginal i prescindible des de fa molts anys\nEls nostres responsables polítics, entestats a passar l’estona mentre el país cau a trossos, ¿han dit alguna cosa sobre la possibilitat de vacunar els docents universitaris (com s’ha fet amb el professorat de primària i secundària), per accelerar el retorn a una mínima normalitat en termes de docència i de recerca i funcionament? No.\nEl món universitari català (des dels edificis fins a la gent que hi treballa i estudia) és invisible, marginal i prescindible des de fa molts anys; probablement, des que va desaparèixer una conselleria específica per a aquest camp i els rectors es presentaven, al Parlament, a la comissió de comerç i altres activitats semblants. El país es va desmuntant: qui hauria de governar, sol o en coalició, passa l’estona fent veure que està discutint sobre coses molt transcendentals, i més de 284.000 persones viuen en una mena de clandestinitat tolerada, que, aparentment, no importa a cap responsable públic. Si demà es decretés un locaut universitari, ningú no se’n faria ressò. Això sí: quan siguem independents, a Harvard ens envejaran. No sabem què envejaran, però segur que serà alguna cosa. Quin desastre.\nFrancesc Vilanova és professor d’història contemporània (UAB)\nUniversitats Catalanes l'impacte de la pandèmia


About: Estació de Vilanova Oest\nVilanova Oest és una estació de rodalia encara per construir, al nord-oest del nucli urbà de Vilanova i la Geltrú en la comarca del Garraf. L'estació es trobarà a la LOF, situada entre els barris d’Aragai i La Carrerada al costat de la Ronda Ibèrica.\nVilanova Oest és una estació de rodalia encara per construir, al nord-oest del nucli urbà de Vilanova i la Geltrú en la comarca del Garraf. L'estació es trobarà a la LOF, situada entre els barris d’Aragai i La Carrerada al costat de la Ronda Ibèrica. (ca)\nEstació de Vilanova Oest (ca)


Personatges de Pego XI: Fernando Ferrando Garcia, mestre de sord-muts | Noticias La Marina Plaza\nPublicado: domingo, 23 febrero, 2014\nFERNANDO FERRANDO GARCIA\nMestre de sord-muts\n(Pego, 1872 – València, 1956)\n“Als segos torná la vista,\noit als sorts, als muts parla,\nals trists consòl i volença,\nals pòbres fé y benaurança.\nI fundá una escola pròpia,\nque huí te renòm y fama,\ni hasta fills de Reis i nobles\ndemanaren la ensenyança” (1)\nDesprés de fer els estudis primaris a l’escola del mestre Antonio Blasco ingressà als dotze anys, en 1884, al Seminari Conciliar de València, per a ordenar-se sacerdot l’any 1896. La seua vida pastoral va ser curta, atenent però els llocs d’Albalat, Alfarb i Ràfol de Salem.\nEn 1903 aprovà a Madrid l’oposició per a l’ensenyament de sord-muts junt a José Cuallado Terranegra. (2) Dos anys després, en 1905, Ferrando es traslladà a l’Institut Valencià de Sord-muts i de Cecs.\nEn 1907 va ser nomenat director del col·legi de l’Institut i va implantar el mètode Oral Pur. Aquest mètode d’ensenyament, d’origen espanyol, el va inventar al segle XVI el benedictí fra Pedro Ponce de León. El col·legi de València, fundat l’any 1886, va ser el primer que el va implantar a Espanya gràcies a les gestions que en 1896 va fer el metge i pedagog d’Alaquàs Faustino Barberà.(3) El mètode oral pur es proposava posar al sord-mut en relació i comunicació amb l’oient per mitjà de la paraula parlada, la lectura labial i la intuïció. Per a Ferrando, aquest mètode era el millor per ser el més racional i el que més avantatges tenia.\nAl col·legi de València també es formaven futurs professors de sord-muts, acudint alumnes de tota Espanya i altres de Cuba, Argentina, Perú o Veneçuela. La pedagogia de Fernando Ferrando va anar considerant-se pionera i obtenint resultats molts satisfactoris que es plasmaren en la conferència que va impartir a Madrid en l’Assemblea Nacional de sord-muts de 1906 en defensa del mètode oral pur com a assignatura obligatòria.\nEl col·legi dirigit per Ferrando i ajudat per les franciscanes, va aconseguir una medalla d’or durant l’Exposició regional valenciana de 1909. L’èxit també va ser internacional com ho proven els dos diplomes i dues medalles aconseguides a Chicago.\nAquesta fama va arribar a oïts de la reina Victòria de part de la duquessa de Parcent, la qual li contava les excel·lències del pegolí en fer parlar els sord-muts. El rei Alfons XIII li va encomanar a Ferrando l’educació del seu fill sord-mut l’infant Jaume i li va prometre la direcció del Colegio Nacional de Sordomudos y Ciegos de Madrid. Però Ferrando va rebutjar aquelles gràcies i es va quedar a València. No obstant, va enviar dues religioses al seu càrrec perquè educaren a l’infant Jaume.\nEn 1923, sota la direcció de Ferrando, el col·legi passà a denominar-se Instituto Provincial de Sordomudos y de Ciegos.\nEn el primer Congrés Nacional d’Educació Catòlica, celebrat l’abril de 1924, Ferrando va presentar el seu treball Educación Primaria de niños anormales, el qual li va valer el reconeixement de tota la classe acadèmica. Per a Ferrando, l’educació primària de xiquets anormals, <<ha de ser adaptada al modo de ser peculiar y característico de éstos, y por consiguiente, especial y distinta de la que se da a los niños normales, puesto que distinta es también la manera cómo se desenvuelven las facultades físicas, intelectuales y morales de unos y otros>>. Ja en aquella època el professor Ferrando es preocupava i molt d’un tema que encara és avui actualitat, l’eixida professional d’aquelles persones amb qualsevol tipus de deficiència: <<No hay que limitarnos a darles la instrucción literaria y la educación religiosa que reciben en nuestros colegios especiales, hay que hacer algo más: hay que facilitarles profesión, ocupación u oficio en armonía con sus aptitudes>>.\nFerrando definia al sord-mut com <<aquel individuo que al nacer o en la primera edad se ha quedado sin oido y, por consiguiente, no ha podido disfrutar de las inflexiones del lenguaje oral>>. Segons ell hi havia quatre classes de sord-mudesa. La congènita, quan l’individu no ha oït mai i, per tant, no ha parlat mai. L’adquirida, quan el xiquet ha oït i parlat però després no ho fa. La completa, quan no es té cap resta d’oït. I finalment, la incompleta, quan es té una resta d’oït.\nDurant la Guerra Civil el pare Ferrando estava a València amb les seues dues germanes. Com que patia per Pego i els seus veïns un dia va anar a l’estació del Nord per veure si arribava algú del seu poble i li contara com anaven les coses per ací. Però algú el va conèixer i, en delatar-lo, les autoritats l’empresonaren. No obstant, de forma immediata les autoritats polítiques, sobretot el cap del Partit Comunista de València, van intercedir i van alliberar al pare Ferrando, facilitant-li un salconduit amb l’única condició de que no anara vestit de religiós pels carrers de València.\nMalgrat estar considerat com un dels millors d’Europa, les penúries econòmiques de la postguerra es deixaren notar també en el col·legi valencià. Sols l’esforç del director Ferrando, dels professors i les religioses terciàries aconseguirà mantenir a dures penes la institució. Una institució que tenia el patronatge del comte de Montornés i que basava la seua existència a base de donacions i almoines particulars. Per això, l’única solució perquè no desapareguera l’Institut era que s’encarregara del mateix la Diputació Provincial de València. Així, el primer dia d’agost de l’any 1944, es va signar l’escriptura d’entrega, gràcies a les gestions del que aleshores ocupava la presidència de la diputació valenciana, Adolfo Rincón de Arellano. Dos anys després, la mateixa diputació valenciana va nomenar Ferrando Rector Honorari Perpetu de l’Institut de Sord-muts de València.\nL’any 1947, per la seua excel·lent tasca pedagògica, se li va concedir la Cruz de la Órden de Beneficiencia de primera clase y distintivo blanco, al mateix temps que l’ajuntament de Pego el va nomenar el seu Fill Predilecte en sessió ordinària de 15 de novembre. El pintor Justo Almela li va fer un pergamí artístic que se li va entregar en una festa organitzada per l’ajuntament el 8 de juliol al Teatre Victòria.\nEl pare Fernando Ferrando va morir a València el 25 de juliol de l’any 1956. El seu soterrament va ser multitudinari i qui més li ploraren van ser els seus antics alumnes. Un any després, l’Associació Valenciana de Sord-muts es va dirigir a l’ajuntament de Pego per tal de fer-li un merescut homenatge al seu mestre i director més exemplar. L’acte es va celebrar a Pego el dia 5 de maig de 1957, instal·lant-se una peça escultòrica en relleu a la façana de la que va ser la seua casa natal al carrer Sant Lluís, que va sufragar la mateixa associació valenciana i, retolant-se un carrer amb el seu nom. La Creu de Beneficència, que va donar el mateix Ferrando, se li va imposar al santíssim Eccehomo. (4)\nValga aquesta semblança per a donar ànims i suport a totes les persones sord-mudes, aquelles per a les quals el pare Ferrando dedicà tota la seua vida.\n(1) Jose Cuallado, que també era prevere, va ser director de l’Escola de Sord-muts i Cecs de Deusto.\n(2) Faustino Barberà Martí (1850-1924) a més d’implantar el Mètode Oral Pur per als sord-muts va implantar a València el mètode Braille per als cecs. Va ser president del Col·legi de Sord-muts i de Cecs de València entre 1919 i 1921.\n(3) Carmel Giner, “Glorias pegolinas”, en Llibre de Festes de Pego, 1957.\n(4) Carmel Giner, “Glorias pegolinas”, en Llibre de Festes de Pego, 1957.\n[…] -XI Fernando Ferrando García […]


Contra #LleiMordassa més mobilització, més ciutadania, més associacionisme! | Notícies\nPublicat el Dijous, 02 Juliol 2015 13:36\nDes del CAB considerem que la ciutadania i la societat civil no pot restar impassible davant d’aquesta retallada salvatge dels drets de la ciutadania. Una retallada qüestionada, fins i tot, per estaments de primer ordre internacional com la Organització Mundial de les Nacions Unides.\nLes mesures incloses en la llei mordassa converteixen l’estat espanyol en un estat policial, limiten de manera greu el dret de manifestació i de protesta de les persones i comporten penes econòmiques i de presó més greus per a les antigues faltes, que passen a ser sancions administratives i, per tant, deixa de ser necessària la intervenció judicial. Per tot plegat considerem que la llei és un atemptat contra la democràcia i contra l’acció col·lectiva de la ciutadania i, per tant, indirectament també ho és per les associacions que veuen com es retalla el seu dret a exercir d’expressió organitzada de contrapoder.\nPer aquests motius, exigim al govern espanyol que retorni al camí del foment dels drets democràtics de la ciutadania que mai havia d’haver abandonat i que, per tant, derogui aquesta llei i deixi de criminalitzar els moviments de protesta ciutadana i de resistència pacífica. Mentre això no sigui així, des del CAB convergirem amb d’altres organitzacions socials per mobilitzar a la ciutadania amb l’objectiu d’acabar amb aquesta llei nefasta i apartar del poder a qui l’ha promogut.\nA Barcelona, el nostre àmbit territorial d’actuació, demanem a l’Ajuntament que sigui proactiu en la lluita contra aquesta llei i actuï en l’àmbit de les seves competències, derogant l'Ordenança de Civisme i establint noves polítiques que regulin la convivència en l’espai públic de la ciutat, garantint els drets democràtics fonamentals de ciutadania.


Anualment l'equipament dona cobertura a unes 120 famílies\nImatge de l'exposició sobre la ludoteca La Cuca de Tremp. / AJ. TREMP\nTrempAquest 2020 la Ludoteca La Cuca de Tremp ha complert 10 anys de funcionament. Tal com han explicat des de l'Ajuntament de Tremp, La Cuca és un equipament públic, ubicat a l'edifici El Cub, que gestiona l'Associació cultural i recreativa Ralet Ralet de Tremp i que al llarg d'aquests 10 anys ha donat servei a més de 1.000 usuaris inscrits.\nLa Cuca va néixer amb l'objectiu de proporcionar una nova alternativa al lleure dels infants de 4 a 12 anys inicialment, i s'ha anat ampliant també als infants de 0 a 4 anys amb el projecte La Cuqueta. Aquest espai ofereix als infants un entorn segur on poden actuar lliurement afavorint la seva autoestima i propiciant les relacions socials entre iguals, remarquen des de l'Ajuntament.\nAnualment dona cobertura a unes 120 famílies, un 20% de les quals formen el projecte La Cuqueta. Dins aquest projecte els més petits poden assistir amb un adult de confiança per compartir l'estona de joc, rebre assessorament dels educadors o realitzar tallers familiars, entre altres. Des del seu inici ha estat un servei gratuït que depèn del Departament de Treball, Afers Socials i Família, on els nens i nenes tenen torns d'un dia per setmana.\nAtesa la situació sanitària, les responsables del servei van optar per celebrar l'aniversari i donar difusió del servei a través d'una exposició que reflectia tant la funció de servei públic de ludoteca, com l'evolució del mateix en aquests 10 anys. Així, durant totes les festes de Nadal, els usuaris de la ludoteca i tota la ciutadania han pogut veure aquesta exposició que es va situar en l'Espai AMICC del carrer de Dr. Roure, 21, un dels locals comercials en desús del centre històric de Tremp, gràcies a la col·laboració de les propietàries i a través del projecte de dinamització comercial de l'Ajuntament de Tremp.\nEl projecte espai AMICC es desenvolupa en el marc del programa Treball a les 7 comarques, del Servei d'Ocupació de Catalunya, amb l'objectiu de dinamitzar l'espai públic, millorant-ne la imatge i incentivant la venda o lloguer d'establiments comercials tancats.\nequipaments infants Tremp


L'Ajuntament de Sueca ha contractat al voltant de seixanta persones gràcies a l'adhesió als diferents programes impulsats pel Servef i per la Diputació de València, amb el suport del consistori. Tal i com ha expressat l'alcaldessa de Sueca, Raquel Tamarit, "el consistori ha fet una important aportació municipal de 219.239,15 € i ha rebut subvencions per valor de 324.276,06€ per poder dur endavant els diferents programes i poder contractar gent, que és una de les prioritats d'este govern, fomentar el treball i l'ocupabilitat dels nostres veïns".\nEls diferents programes tenen com a eix vertebrador la inserció laboral de col·lectius amb major dificultat d'accés al mercat de treball. Els destinataris són de diferents perfils. L'Ajuntament s'ha sumat a totes les convocatòries possibles per tal de beneficiar directament, d'una banda, a persones aturades de llarga durada, demandants d'ocupació durant un temps d'almenys dotze mesos, i d'altra banda també a joves titulats universitaris menors de 30 i 35 anys, depenent del programa. A més a més, també, el consistori ha posat en marxa amb l'impuls d'estos programes un servei d'orientació laboral, pel qual es preveu que passaran més de 300 aturats de llarga durada, amb l'objectiu d'assessorar-los en el seu futur professional per afavorir la seua ocupabilitat i millorar l'índex d'inserció laboral dels demandants.\nEls contractes són d'entre tres i sis mesos. En total l'oferta contempla vora una vintena de perfils professionals diferents, agrupats en set àmbits d'intervenció: manteniment, neteja, millora i adequació d'equipament i espais públics, assessorament de formació i ocupació i promoció de l'activitat econòmica, administració, tecnologies de la informació i comunicació, transparència i participació ciutadana i informàtica.\nL'alcaldessa de Sueca, Raquel Tamarit, qui encapçala l'àrea de personal de l'Ajuntament, ha subratllat l'esforç que suposa per al consistori acollir-se a tots els programes d'ocupació possibles. "Els plans d'ocupació són un bon instrument per a la reactivació i el reciclatge professional i signifiquen una oportunitat per projectar la trajectòria laboral per a aquelles persones que porten una temporada en situació d'atur, guanyant una experiència profitosa i valuosa de cara a la seua futura recerca de feina i adquirint o posant en pràctica noves competències laborals" ha afirmat Tamarit i ha assenyalat també "a més a més, esta és una inversió amb un doble retorn, d'una banda és una oportunitat d'ocupació per a molts veïns i d'altra, ens permet dur a terme projectes d'interés general i social impossibles d'assumir només amb el personal municipal".\nAixò no obstant, la màxima representant del consistori ha considerat també fer una proposta de millora als organismes supramunicipals impulsors per tal de plantejar una millor planificació i distribució en el temps de les futures convocatòries, "considerem que seria més positiu i convenient d'esta manera, que engegar pràcticament alhora tots els programes" ha afegit.\nTambé ha insistit en esta idea la regidora titular de l'Agència de Desenvolupament Local, Isabel Jiménez, qui ha avançat que el consistori s'adherirà pròximament al Projecte Red impulsat per la Diputació de València, a través de Divalterra, amb l'objectiu d'optimitzar l'eficiència i l'impacte dels resultats del departament d'ADL, a partir del treball en xarxa i generant sinergies que ajuden a impulsar el desenvolupament econòmic local.\nEn total, en l'actualitat el consistori suecà ha posat en marxa sis programes d'ocupació: L'EMCOLD, destinat a persones amb titulació universitària de Llicenciatura o Grau i amb experiència laboral mínima de dos anys en l'àmbit d'orientació professional, ja que estan dedicant-se a l'atenció i assessorament de persones aturades de llarga durada. L'EMCORP, dirigit a col·lectius de difícil inserció laboral, prioritzant-se entre els esmentats a aquells desocupats en situació d'atur de llarga durada, demandants d'ocupació durant al menys 12 mesos, en un període de 18 mesos. I en el mateix sentit, el consistori també s'ha adherit al programa EMCORD, els beneficiaris del qual han sigut persones aturades de llarga durada en un període major, superior als 18 mesos.\nPer altra banda, amb el programa ECORJV, també conegut com Salari Jove, l'Ajuntament ha donat una oportunitat a persones joves aturades menors de 30 anys, inscrites com a demandants d'ocupació. A estos se suma també el programa de pràctiques de Postgrau, de la Diputació de València, destinada al desenvolupament d'un projecte de millora de l'eficiència energètica de l'enllumenat públic de la localitat per a titulats universitaris amb l'especialitat exigida, majors de 18 i menors de 35 anys. I en darrer terme, el consistori s'ha sumat també al Pla d'Ocupació impulsat per la Diputació de València. Els perfils dels contractants i les tasques a desenvolupar en este programa són les mateixes que al programa EMCORP.


Revisió del 19:18, 28 març 2009\nRevisió del 14:48, 6 març 2009 (modifica)\nRevisió del 19:18, 28 març 2009 (modifica) (desfés)\nEl Terciari cobreix aproximadament el temps entre l'extinció dels [[dinosaures]] i l'inici de l'[[edat glacial]] més recent. A principis del període, els [[mamífers]] van arrabassar als [[rèptils]] la posició de [[vertebrats]] dominants. Cada època del Terciari va estar marcada per desenvolupaments importants en els mamífers. Els primers homínids, ''[[Proconsul (gènere)|Proconsul]]'' i ''[[Australopithecus]]'', feren llur aparició. Els tipus moderns d'[[auaus]]s, rèptils, [[amfibis]], [[peixos]] i [[invertebrats]] o bé ja existien en començar el període o bé aparegueren poc després. Les famílies modernes de [[angiosperma|plantes amb flors]] també varen aparèixer. Els invertebrats marins i els vertebrats marins no mamífers no varen evolucionar gaire.\nObtingut de «https://ca.wikipedia.org/wiki/Especial:MobileDiff/3527903»


L'Ajuntament de Sant Andreu de la Barca s'afegeix a la commemoració del Dia de la Discapacitat\nEn el marc de la Festa de Sant Andreu s'instal·larà un circuit sensorial que ajudarà al visitant a acostar-se a la realitat de les persones amb diversitat funcional\nL'Ajuntament de Sant Andreu de la Barca commemorarà el pròxim dissabte dia 1 el Dia Internacional de la Discapacitat.\nAquesta commemoració internacional té lloc el dia 3 de desembre però l'Ajuntament de Sant Andreu de la Barca l'ha avançat en el calendari per fer-la coincidir amb la Festa de Sant Andreu, que es celebra del 30 de novembre al 2 de desembre.\nEn aquest marc, la plaça de Federico García Lorca acollirà dissabte un circuit dels sentits i un taller multisensorial, dues iniciatives que pretenen acostar-nos a la realitat de les persones amb discapacitat.\nAquests espais estan habilitats perquè les persones puguin interactuar amb el medi mitjançant l'estimulació dels seus sentits i d'aquesta manera rebre informació i incorporar coneixements.\nD'aquesta manera es contribueix al desenvolupament de les funcions cognitives bàsiques, com ara l'atenció o la memòria, i permet el desenvolupament de funcions cognitives superiors, com ara el raonament, la resolució de problemes o la creativitat i el llenguatge.\nL'alcalde de Sant Andreu de la Barca, Enric Llorca, ha destacat que "la iniciativa pretén donar visibilitat a aquest col·lectiu de persones i recordar que la nostra és una ciutat que integradora, respectuosa i oberta".\nLa Policia Local participa al rescat d'una persona que s'havia quedat penjada a la façana de casa seva\nL'home s'havia deixat les claus dins del pis i va intentar accedir-hi pel balcó


VI Jornada Eines per a la ràdio local: - FMCLCVI Jornada Eines per a la ràdio local: - FMCLC\nVI Jornada Eines per a la ràdio local:\nHi participen responsables de mitjans de comunicació locals públics i càrrecs electes dels ajuntaments.\nQueden menys de dos mesos per l’inici de la campanya electoral de les municipals que es faran el 22 de maig. Per tractar sobre la cobertura informativa d’aquests comicis que faran les emissores locals, la Federació de Ràdios Locals de Catalunya ha celebrat una jornada de treball.\nUna jornada de treball que ha comptat amb la participació del director d’Ona La Torre, Joan Enric Vidal; Anna Comas, del Col•legi de Periodistes de Catalunya, Joan Barata, secretari general del CAC i Dolors Comas, consellera del Consell de l’Audiovisual de Catalunya.\nJoan Enric Vidal, representant de les ràdios locals a la taula, ha exposat les experiències que ha viscut en diferents campanyes electorals i aconsella consensuar amb tots els agents implicats els criteris de la programació en període electoral i traslladar els acords a la Junta Electoral.\nEls representants del CAC, han manifestat que la reforma de la LOREG afecta més als mitjans privats que els públics i que la majoria dels criteris d’aquesta llei ja estan reflectits en la llei de l’Audiovisual de Catalunya del Parlament de Catalunya. Barata també ha afegit la necessitat de respectar la proporcionalitat dels espais gratuïts de propaganda electoral i que els periodistes són víctimes dels blocs electorals imposats pels partits politics.\nAnna Comas ha notificat que el Col•legi de Periodistes de Catalunya fa un seguiment de les cobertures informatives en període de campanya electoral i que és molt important arribar a un consens de totes les parts implicades, per tal que el CAC tuteli l’autoregulació en la cobertura informativa de les campanyes electorals.\nPer la seva banda, el president de la Federació de Ràdios Locals de Catalunya, Manel Ramon, ha afirmat que és molt important recordar que la cobertura informativa de les eleccions municipals són la manifestació palpable de la professionalitat i de la incidència en el territori de les emissores públiques de proximitat.\nAquesta jornada de treball pensada per a les ràdios municipals ha tingut lloc a la Facultat de Ciències de Comunicació Blanquerna, de Barcelona i forma part del servei de formació i debat de la Federació, Eines per a la ràdio local.\nNORMATIVA ELECCIONS MUNICIPALS 2011.pdf


Racó Català estrena nova versió La República\nRacó Català estrena nova versió\nEl portal Racó Català estrena avui la seva nova versió, que ja va ser presentada en primícia ara fa dos mesos durant els actes del desè aniversari al Tradicionàrius de Gràcia. Amb disseny i una gestió interna totalment renovats, més aplicacions per als usuaris i una posada al dia, la nova versió vol ser més àgil i intuïtiva per a l’usuari i millorar també l’oferta informativa amb una portada altament configurable. La nova versió inclourà en un futur pròxim novetats importants, com ara la possibilitat de disposar d’un blog personal que podrà aparèixer en portada i noves aplicacions internes per a la comunitat raconaire, com la possibilitat d’intercanviar text per missatgeria instantània.\nEls administradors de Racó Català agraeixen als seus usuaris ‘la paciència que heu tingut; doncs bé, ja teniu aquí la nova versió, que diria aquell. Només ens queda demanar-vos comprensió per les possibles errades i desajustaments que hi pugueu trobar. S’ha obert un fil als fòrums on podeu deixar les indicacions dels petits detalls que pugueu trobar o cregueu que no funcionen com ho haurien de fer. Properament, també, us oferirem un petit tutorial sobre el funcionament del nou Racó, com configurar les opcions noves i antigues que ofereix aquesta versió, etcètera’.\nEl portal compta amb un registre d’audiència amb una mitjana mensual de 109.000 usuaris únics, 300.000 visites i dos milions de pàgines vistes, i els fòrums freguen els tres milions de missatges en els últims sis anys. Els fòrums freguen els tres milions de missatges en els últims sis anys. Racó Català assoleix una audiència només per sota de TV3, Vilaweb, Avui, 3cat24, Els esports i Diari de Girona.\nEl 4 de març va fer 10 anys que Racó Català va començar el seu camí a la Xarxa. Des de llavors, s’ha erigit com un mitjà digital català de referència, que ha inculcat un periodisme participatiu en què els usuaris reflexionen sobre l’actualitat i estableixen fòrums de conversa, que esdevenen el nucli de Racó Català. Des del portal recorden que l’aventura va començar com un projecte personal, participatiu i comunicatiu, on els usuaris podien enviar les seves notícies, que eren verificades per dos administradors. Aquest procés va anar evolucionant fins que a dia d’avui les notícies les elaboren els mateixos redactors del mitjà. Una de les eines més destacables del mitjà durant aquesta dècada han estat els fòrums, sota la fórmula ‘llegeix, pensa i opina’.\nRacó Català ofereix allotjament de franc a centenars d’entitats, associacions i projectes catalans a la Xarxa. Entre elles destacades entitats com La Bressola, la Comissió de la Dignitat, projectes com Bloc.cat, PPCC.cat, LaTafanera, RadioCatalunya.ca, HarryPotterCAT, Catapings, RXI.cat, MúsicaLliure.cat, Això Toca, SeleccioCatalana.cat, les planes personals de membres de la societat civil catalana, com Víctor Alexandre o Cesk Freixas, els grups Mesclat i AraMateix, o la productora catalana Tercera Via.


La resposta de Catalunya | Barcelona Ciutat Refugi\nA la Unió Europea hi viuen al voltant d'un milió de refugiats reconeguts. Representen el 7% del total mundial i equivalen al 0,2% de la població dels 28 països.\nPerò en un escenari en el què el nombre de persones desplaçades de manera forçada continua creixent cada dia al món, durant el 2017 només van sol·licitar protecció internacional als països que integren la Unió Europea la meitat de persones respecte de l’any anterior. Això s’explica perquè, en reforçar els controls i traslladar la gestió de fronteres als països veïns, s’ha deixat a una gran part d’aquestes persones atrapades en els països d’origen i de trànsit.\nInfografia elaborada per LaFede.cat que mostra com s’estan coordinant les diverses administracions, organismes i entitats socials catalanes per donar resposta a la crisi de persones refugiades.\nL’Estat té la competència exclusiva en asil a Espanya però l’ha d’exercir en cooperació amb altres administracions públiques, perquè té incidència en competències autonòmiques i locals, com les de sanitat, educació, laborals, serveis socials o la protecció de menors.\nEls municipis i les ciutats són qui reben l’impacte de l’arribada de persones desplaçades i qui les acaben atenent i integrant, però no tenen competències en polítiques d’acollida ni ajuda financera per desenvolupar-les.\nLes administracions autonòmiques i locals, al seu torn, tenen la responsabilitat de vetllar perquè l’Estat compleixi les seves obligacions internacionals i les informi i s’hi coordini per garantir que els processos de protecció i acollida es facin amb la millor qualitat possible i garantint-ne tots els drets.\nCatalunya disposa des del 2014 del Pla de protecció internacional a Catalunya.\nEl setembre del 2015, el Govern català va posar en marxa el Comitè per a l’Acollida de les Persones Refugiades, adscrit al Departament de Benestar Social i Família, amb l’objectiu de definir l’estratègia d’acollida a Catalunya i coordinar la tasca de les diferents administracions catalanes amb les entitats socials.\nEl comitè està organitzat en set grups de treball: de salut, d’inventari de recursos, d’infància i de gent gran, d’ocupació i ocupabilitat, de sensibilització i educació per al desenvolupament, i d’acollida en què estan representades totes les administracions i entitats socials. L’Ajuntament de Barcelona participa en els diversos grups. En el d’acollida ho fa conjuntament amb la Comissió Catalana d’Ajuda al Refugiat, Creu Roja, SICAR, ACCEM i Càritas.\nEl gener de 2017, el Govern Català es va posar en marxa el Programa català de refugi, que preveu donar ajuts econòmics a les persones refugiades i sol·licitants d’asil residents a Catalunya que hagin acabat el programa d’atenció estatal sense haver assolit una autonomia personal suficient.\nEl Fons Català de Cooperació al Desenvolupament, que agrupa 300 municipis solidaris catalans, coordina l’acció dels ens locals. Aquest organisme treballa en tres eixos: el suport a les persones refugiades en ruta, el suport als municipis de la ruta i l’educació per al desenvolupament i la sensibilització als municipis. Barcelona n'és un dels contribuïdors principals.


conydebloc notícies: El grup terrorista G.A.M.B.A torna a actuar. Aquest cop contra els estossegadors culturals\nPublicat per conydebloc a 10:46\nsr. Josep ha dit...\nProposo atemptats contra els grups de gent que van pel carrer ocupant tot l'espai de la vorera sense deixar passar els que vénen ni els que van. També contra els guiris en general i contra les cues que es formin aquest Nadal per veure el pessebre de la plaça Sant Jaume. Proposo que el G.A.M.B.A obri un compte corrent perquè els solidaris amb la causa hi fem alguns ingressos que els permetin comprar armes de destrucció massiva.\nO bé aquest bloc no té massa lectors o bé l'administrador no se'ls estima com diu.\n9 de desembre de 2008 a les 17:32\nDr. Ramon ha dit...\nProposo atemptar contra tots els coloms de Barcelona, sense excepció.\n11 de desembre de 2008 a les 1:04\ncol·lectiu escamarlà ha dit...\nEl sr. Josep desbarra, aquest blog té una quantitat inimaginable de lectors que són seguidors fidels i incondicionals d'aquest conydebloc. Que romanguin en silenci atents als exabruptes i a les últimes notícies sobre el G.A.M.B.A. no vol dir que no hi siguin, no s'equivoqui, sr. Josep, no s'equivoqui, que no sap amb qui parla.\nDr. Ramon, estem amb vostè. A tots, a tots!\n11 de desembre de 2008 a les 12:54\nProposo segrestar el propietari dels cinemes Verdi i Verdi Park per tal de fer passis gratuïts i d'obligada visió de la sèrie The Office.\nA part proposo tallar les cames a tot individu femella -o mascle, si s'escau- que porti pantalons texans per dins de botes de cuir i/o felpa.\nTambé proposo arrancar parades del bicing i posar-les també en barris on se suposa que la gent ja té moto o cotxe propi. A part d'aquesta acció, seria elemental fer una falsificació massiva de les targetes d'aquest servei per tal que ningú l'hagi de pagar.\nDr. Ramon, no empaiti més criades.\n12 de desembre de 2008 a les 2:34\nHome, tal i com està la Llei de Partits i la Llei Antiterrorista, supose que hauríem de condemnar les accions del GAMBA, però sincerament, costa molt.\nSi no és per no condemnar, que si s'ha de condemnar és condemna, però condemnar per a res, és tonteria.


Daybed VELA | Ignasi Conillas\n6 novembre, 2014 Ignasi Conillas\nDaybed VELA forma part de la col·lecció de mobles per a exterior VELA, fabricada i comercialitzada per Vondom.\nLa col·lecció VELA, dissenyada per Ramon Esteve, és un sistema modular amb una geometria elemental prismàtica que basa la seva singularitat en l’equilibri de les seves proporcions. El confort i la calidesa característics dels mobles d’interior es traslladen amb VELA a l’espai exterior.\nLa Daybed VELA s’inclou dins la col·lecció com un element per gaudir de l’entorn natural potenciant qualitats com el confort i el luxe. En combinació amb l’ombrel·la VELA o amb el pavelló VETLLA d’alumini, ofereix diverses possibilitats. La Daybed VELA es reclina de manera individual tan al capdavant com als peus, va embuatada i inclou una coberta. El pavelló, és un element prismàtic lleuger amb un estor translúcid que es llisca i manté fix en diverses posicions. El conjunt s’orienta i desplaça fàcilment en incorporar rodes de 360 graus de gir. El sistema d’il·luminació opcional de la mateixa peça ens ofereix l’oportunitat de crear espais únics durant la nit gràcies al seu control Led remot.


Un jove demana a Linkedin incorpori el català a la seva plataforma\nper Redacció dilluns, 24 de juliol 2017 - 17:05h\nLinkedin no permet crear un perfil en català | Viquipèdia\nDes que es va crear, l'any 2003, Linkedin s'ha convertit en la plataforma on buscar o oferir llocs de treball per excel·lència. És la pàgina que millor respon a les necessitats del mercat laboral líquid, i té accés a més de 500 milions de persones, en 200 països diferents. No obstant això, catorze anys després de la seva aparició, no permet navegar o crear un currículum en català, assegura 'El País'. Segons explica el promotor de la plataforma 'Linkedin en català, ja!', a l'aplicació hi ha representades «llengües amb menys parlants que el català», com el finès, l'albanès, el letó, el noruec o el danès. Des de fa dos anys, Torres ha engegat tres campanyes per aconseguir que l'empresa, amb seu a Califòrnia, reconegui el nostre idioma. Les dues primeres van ser fomentades per la Fundació PuntCat i la Plataforma per la Llengua, però van finalitzar sense èxit.\nAra, fa unes tres setmanes que ha llançat una nova campanya i, per donar-li més força, ha creat un grup dins la mateixa aplicació, que ja ha aconseguit l'adhesió de 5.026 membres. A més, també ha iniciat una petició a 'Change.org', on falten només 202 firmants per arribar al seu objectiu, i ha enviat un missatge directe al CEO de Linkedin, Jeff Weiner on pregunta, de forma contundent: «Quant de temps més hem d'esperar per tenir els mateixos drets que els altres usuaris?».\nLa principal queixa de la campanya és que el català no figura a Linkedin, perquè no es considera una llengua apta per al mercat laboral. Segons Torres, no estar reconegut fa pensar que «ni la comunitat catalana ni el català importen», i es discrimina més de 2,3 milions de catalanoparlants presents a la plataforma. A més, no entén com altres llengües, força minoritàries, sí que tenen presència. «Estem farts d'esperar. Cada dia que passa el català s'està degradant més i més», es lamenta Torres. De moment, no hi ha hagut resposta oficial de Linkedin, però Oriol assegura que no deixarà de lluitar, i que «ignorar les peticions de la comunitat catalana només els provoca una pèrdua enorme del pastís publicitari català».\nALERTA: La decisió del jutge català amb els treballadors amb familiars que tenen càncer


Rubí planteja un sistema de transport públic totalment gratuït i universal per a tots els seus ciutadans | La Torre del Palau\nRubí planteja un sistema de transport públic totalment gratuït i universal per a tots els seus ciutadans\nL'executiu local incorporarà aquesta condició al plec de clàusules del nou contracte del servei d’autobús urbà que està redactant\nper Redacció, 12 de març de 2018 a les 16:21 |\nL'Ajuntament de Rubí està treballant perquè la ciutat disposi, a mitjans de 2019 o principis de 2020, d'un sistema de transport públic totalment gratuït i universal. Així ho ha anunciat aquest dilluns l'alcaldessa, Ana María Martínez (PSC), que ha indicat que aquesta mesura, pionera a Catalunya, s'incorporarà al plec de clàusules del nou contracte del servei d'autobús urbà que ara s’està redactant -el contracte vigent finalitza el 2019-.\nL'objectiu és convertir Rubí en una ciutat més sostenible, millorar la mobilitat i l'aparcament i fomentar el comerç local, entre d'altres. La gratuïtat del transport públic se sufragarà amb l'increment d’ingressos previst pel fet d'haver superat la xifra dels 75.000 habitants, que es farà efectiu l'any 2020.\nL'alcaldessa de Rubí, Ana María Martínez, ha explicat que la mesura suposarà "un canvi en la cultura de la mobilitat a la ciutat". La batlle ha afirmat que amb aquesta acció el govern local vol "fomentar l'ús del transport públic sobre el cotxe privat".\nEn aquest sentit ha destcat la necessitat d'assolir un model "més sostenible" i de convertir el municipi en una població "més verda, neta i lliure de contaminació". Així mateix ha considerat que caldrà fomentar un canvi d'hàbits perquè els veïns deixin el cotxe a casa. "si aconseguim reduir el nombre de vehicles privats, guanyarem en mobilitat". La intenció és reduir cues, incrementar la seguretat a nivell de mobilitat i millorar el trànsit intern.\nUn altre dels beneficis de la gratuïtat del transport públic és que al reduir-se el nombre de vehicles que han de fer trajectes curts per la ciutat, també es reduirà la necessitat de trobar aparcament. "Creiem que una de les solucions a aquesta problemàtica passa per potenciar el transport públic", ha apuntat.\nSuport als col·lectius amb menys recursos\nUn altre aspecte que ha mogut l'equip de govern a impulsar aquesta mesura és l'econòmic. D'aquesta forma assenyalen que persones amb recursos limitats veuran alleugerida la seva economia al no haver d'assumir aquesta despesa. Segons Martínez, hi ha dos col·lectius que es veuran clarament beneficiats amb aquesta mesura: els estudiants i la gent gran.\nLa gratuïtat de l'autobús també permetrà democratitzar la situació d’alguns barris i urbanitzacions que queden allunyades del centre urbà, ja que passaran a tenir una via directa amb la resta de barris de manera gratuïta.\nVallès Occidental, Municipis, transport públic, Vallès Occidental, Rubí


Orgull de profe | Aprenentatge Servei\nOrgull de profe\n(Quan l’educació passa per demanar ajut als joves)\nXus Martín – “Saps què passa? Que em sento molt orgullosa d’ells”. Amb aquest comentari una professora de la Unitat d’Escolaritat Compartida Esclat expressa el que sent en veure els seus alumnes cuidant als adults de Tallers Bellvitge. Uns nois i noies que van arribar a l’Esclat perquè a l’escola no els hi anava prou bé i que sovint comenten que “no serveixen per estudiar” i que són “dels que es porten fatal”. Al llarg de dos matins aquests mateixos adolescents han posat els seus coneixements d’electricitat, cuina i fusteria al servei d’uns d’adults diferents. Homes i dones, amb discapacitats, que han reconegut la vàlua dels joves i els han ajudat a recuperar la confiança en sí mateixos.\nEn el taller d’electricitat els joves ensenyen a construir un circuit elèctric. Tot i el seu bon domini tècnic estan nerviosos i han de fer un esforç per comunicar-se amb la dona o l’home que tenen de parella. Per sort, els cables, l’interruptor i la bombeta esdevenen objectes mediadors. Concentrar-se en explicar i mostrar com es fa el circuit facilita les primeres interaccions cara a cara i colze a colze. Els nois donen ordres simples: “Jo tallo el plàstic i tu tires cap avall, sí?”, “Ara pica per a què entri”, “Fixa-t’hi bé, el cable negre amb el negre”. Els adults s’esforcen a fer allò que se’ls demana. Tot i això, la paraula i la demostració no són suficients i aviat arriba el contacte físic. Els nois agafen les mans dels seus companys per ajudar-los a pelar un cable, a reblar un clau o a col·locar la bombeta. I les expressions d’ànim i de felicitació es multipliquen: “Au vinga, ja ho tens!”, “Pica fort i ja està”, “Has vist que bé que ho has fet? Funciona!”. Cada bombeta encesa es celebra. El jove respira satisfet i l’adult es mira el circuit orgullós del resultat.\nA la cuina l’ambient és festiu. Adolescents i adults parlen i riuen mentre preparen tres plats: rotllets de primavera, mandonguilles i pa de pessic. Els joves, segurs de sí mateixos, es concentren en cedir el protagonisme als seus companys adults: “els pebrots així de petits, els talleu vosaltres?”, “fes-ho tu, i tant que en saps!”, “i ara remenem que sinó s’enganxa”, “ho fas molt bé, veuràs que bo!”. Tal i com han vist fer dia rere dia als seus educadors, avui són ells qui dinamitzen l’activitat: pauten el procés d’elaboració de cada plat, mostren amb detall els procediments a seguir, tenen a punt els estris necessaris, i donen suport a les iniciatives dels homes i dones que els visiten. L’alegria i l’agraïment d’aquests es tradueix en cants i balls espontanis que els adolescents acullen i aplaudeixen. En acabar, els membres de les dues entitats continuen la festa menjant junts el que junts han elaborat. Una i altra vegada es repeteix el mateix comentari “boníssim, boníssim”.\nEls adolescents, distribuïts en diferents racons de la fusteria, ajuden els adults a construir un subjecta-llibres individual que incorpora la inicial del seu nom. És un treball laboriós (tallar fustes, escatar-les, ajuntar diferents peces, retallar les lletres i enganxar-les) que obliga als participants a desplaçar-se pel taller cercant material. Els nois s’organitzen per guiar la feina dels seus companys i alhora fer-se càrrec de les màquines que han d’usar. El grau de discapacitat dels adults és molt variat i els adolescents resten atents a les possibilitats individuals de cadascú per tal d’ajustar bé les tasques que proposen. Les bromes i el bon humor faciliten la relació entre els dos col·lectius.\nMentre els alumnes de l’Esclat tiren endavant l’activitat, els seus professors participen en segona línia recolzant-los i facilitant-los la feina. Fa setmanes els van demanar ajut per “ensenyar tallers” a un grup de persones amb discapacitats. Junts han preparat la trobada i avui els educadors han fet un pas enrere per cedir-los la responsabilitat. En finalitzar la jornada és evident que l’experiència ha estat un èxit. Els adults de Tallers Bellvitge han passat un dia especial en companyia de nois i noies que els han acollit i els han cuidat. Però, alhora, aquests homes i dones han retornat als adolescents una imatge positiva de sí mateixos. Els han permès constatar que ser “dels que es porten fatal” no és un destí.\nEls educadors de les dues entitats s’acomiaden compartint agraïments, ganes de repetir l’experiència i un sentiment comú: l’orgull de ser profes dels seus alumnes.\nPosted in Opinió on 22 gener, 2016 by apsvalors. Deixa un comentari\n← La recomanació del mes: ‘El aprendizaje-servicio en España. El contagio de una revolución pedagógica necesaria’\nEspai de deures →


La policia vigila amb drons la venda ambulant a la platja d'Illetes - Formentera Avui\nInicio Actualidad La policia vigila amb drons la venda ambulant a la platja d’Illetes\nLa policia vigila amb drons la venda ambulant a la platja d’Illetes\nGràcies a la vigilància aèria realitzada pels pilots del dron policial, s'han pogut detectar els amagatalls de gran quantitat de productes de venda i diferents materials utilitzats per a aquest tipus d'activitats il·lícites\nVenda ambulant a les platges de Formentera\nLa Policia Local de Formentera, amb la col·laboració dels pilots del Servei de drons de la Policia Local de Sant Josep, va realitzar el dimarts passat un operatiu especial contra la venda ambulant a la zona d’Illetes, segons informa el Consell de Formentera en una nota de premsa.\nAquest operatiu, que va ser dissenyat i preparat des de la Prefectura del Cos de la Policia Local de Formentera juntament amb l’Oficial de la Policia Local de Sant Josep, responsable del Servei de RPA (operativitat amb drons), es va dur a terme en el marc del conveni de col·laboració per al reforç de les plantilles policials davant circumstàncies especials, donada la gran manca d’efectius que pateix el cos de policia local de Formentera, així com el significatiu augment de la venda ambulant il·legal en tot el litoral de l’Illa i especialment a la zona d’Illetes.\nUn dels amagatalls dels productes destinats a la venda ambulant\nEn la nota de premsa el conseller de Presidència, Bartomeu Escandell, responsable de la Policia Local de Formentera, ha agraït la col·laboració de la Policia Local de Sant Josep i ha destacat la importància de la lluita contra la venda ambulant, ja que «aquesta activitat il·legal perjudica el comerç local i va en contra de la imatge de tranquil·litat de la qual volem que gaudeixen els nostres turistes».\nGràcies a la vigilància aèria realitzada pels pilots del dron policial, es van poder detectar els amagatalls de gran quantitat de productes de venda i diferents materials utilitzats per a aquest tipus d’activitats il·lícites. Això va permetre la intervenció i decomís dels productes dipositats en aquests amagatalls. A més, amb la informació que els pilots del dron transmetien als efectius policials desplegats a Illetes, aquests van poder localitzar diversos venedors en plena activitat i efectuar les corresponents denúncies.\nEn aquest operatiu especial es van intervenir 14 ampolles de diferents tipus de begudes alcohòliques i de refrescs, gots i altres materials per a la preparació de combinats, a més d’11 para-sols, 1 tenda de campanya, 186 llaunes i ampolles d’aigua i refrescs, 63 productes de bijuteria, 88 peces de fruita (pinyes i cocos) i 60 vestits i pareos.\nLa Policia ha pogut intervenir diferents materials destinats a la venda ambulant\n49 actes per venda ambulant\nMalgrat la gran manca d’efectius, la Policia Local de Formentera realitza operatius de menor escala i en proporció a la seva plantilla des de principis del mes de juny. Fins ara, s’han obert un total de 49 actes per venda ambulant i s’han intervingut i decomissat un total de 346 vestits i pareos, 664 peces de fruita, 300 ampolles i llaunes de refrescs i aigua, així com 63 productes de bijuteria.\nDes del Consell de Formentera informen que durant tot l’estiu se seguiran dissenyant i preparant operatius policials d’aquest tipus combinant l’ús de la tecnologia amb la tasca policial.\nactes venda ambulant\nArtículo anteriorFormentera dobla la producción de cereal\nArtículo siguienteEl PP de Formentera lamenta la «incapacitat» de GxF per regular s’estany des Peix


Enviada especial a Filadèlfia (Pennsilvània)La Chris Purcell i la Mary porten 43 anys juntes i han volgut celebrar el 75è aniversari de la Mary amb una visita a Filadèlfia: “El bressol de la nostra democràcia”, diu. En aquesta ciutat, la més gran de Pennsilvània, és on es va escriure i signar la Constitució dels Estats Units el 1787. I dimecres, l’endemà d’unes eleccions històriques per al país, Filadèlfia tornava a situar-se en el cor de la “lluita per la democràcia” nord-americana. Ho deien els centenars de persones que protestaven a l’Independence Mall, al centre de la ciutat, i als quals la Chris i la Mary es van voler unir. “Crec que és una expressió meravellosa del nostre dret a vot com a nord-americans, escrit a la Constitució”, afirma. La parella venia des de Harrisburg, la capital de l’estat, una altra ciutat que, assegura, s’ha pintat “completament de blau” per Joe Biden en aquestes eleccions.\nElectors participant en una protesta a Filadèlfia, a l’estat de Pennsilvània, per exigir que no s’invalidi cap vot com pretén Donald Trump. Spencer Platt / Afp